PMIndiaData/PMIndiaSum huggingface dataset:
உத்தரப்பிரதேச மாநிலம் பிரயாக்ராஜில் நடைபெற்ற மாபெரும் விநியோக முகாமில் மாற்றுத் திறனாளிகளுக்கும், மூத்த குடிமக்களுக்கும் உதவிகளையும். உபகரணங்களையும் பிரதமர் வழங்கினார்

உத்தரப்பிரதேச மாநிலம் பிரயாக்ராஜில் நடைபெற்ற மாபெரும் விநியோக முகாமில் சுமார் 27,000 மாற்றுத் திறனாளிகளுக்கும், மூத்தக் குடிமக்களுக்கும் உதவியையும். உபகரணங்களையும் பிரதமர் திரு.நரேந்திர மோடி வழங்கினார். மத்திய அரசின் ஆர்விஒய் எனும் தேசிய வயோதிகர் திட்டம் மற்றும் மாற்றுத் திறளாளிகளுக்கான ஏடிஐபி திட்டத்தின் கீழ் இந்தப் பெரு முகாமுக்கு ஏற்பாடு செய்யப்பட்டிருந்தது. இந்த நிகழ்ச்சியில் திரண்டிருந்தோரிடையே உரையாற்றிய பிரதமர், சமநீதி கிடைக்கச் செய்வது அரசின் கடமை எனும் பொருள் தருகின்ற சமஸ்கிருத மேற்கோளை சுட்டிக்காட்டினார். “அனைவரும் இணைவோம், அனைவரும் உயர்வோம், அனைவரையும் அரவணைப்போம் என்ற தத்துவத்திற்கான அடிப்படை இதுதான். இந்த உணர்வோடு எமது அரசு, சமூகத்தில் உள்ள ஒவ்வொருவரின் நலனுக்காகவும், மேம்பாட்டிற்காகவும் பாடுபட்டு வருகிறது. மூத்தக் குடிமக்கள், மாற்றுத் திறனாளிகள், பழங்குடி மக்கள், நலிந்த பிரிவினர் உள்ளிட்ட 130 கோடி இந்தியர்களின் நலன்களைப் பாதுகாப்பது எனது அரசின் முன்னுரிமையாக உள்ளது” என்று பிரதமர் கூறினார். அனைவருக்கும் சிறந்த வாழ்க்கை அமைவதற்கான அரசு முயற்சியின் ஒரு பகுதியாக உதவி மற்றும் உபகரணங்கள் வழங்கும் இந்தப் பெரு முகாம் உள்ளது என்று பிரதமர் குறிப்பிட்டார். “முந்தைய அரசுகளின் காலத்தில் இத்தகைய விநியோக முகாம்கள் மிகவும் குறைவாக ஏற்பாடு செய்யப்பட்டது. இத்தகைய பெரு முகாம்கள் அரிதிலும் அரிது. கடந்த 5 ஆண்டுகளில் நாட்டின் பல்வேறு பகுதிகளில் சுமார் 9,000 முகாம்களை எமது அரசு நடத்தி உள்ளது” என்று அவர் கூறினார். கடந்த 5 ஆண்டுகளில் மாற்றுத் திறனாளிகளுக்கு ரூ.900 கோடி மதிப்பிலான உதவி மற்றும் உபகரணங்களை அரசு வழங்கியிருப்பதாகப் பிரதமர் தெரிவித்தார். “புதிய இந்தியாவின் வளர்ச்சியில் மாற்றுத் திறன் கொண்ட இளைஞர்கள் மற்றும் குழந்தைகளின் சமமான பங்களிப்பு அவசியமாகும். தொழில் துறை, சேவைத் துறை, விளையாட்டுக்கள் மற்றும் போட்டிகள் என எதுவாயினும் இவர்களை அரசு ஊக்குவித்து வருகிறது” என்று பிரதமர் கூறினார். “மாற்றுத் திறனுடன் உள்ள நபர்களின் உரிமைகள் சட்டம் இயற்றிய முதலாவது அரசு தம்முடையது. இதன் மூலம் மாற்றுத் திறன் உள்ளவர்களின் வகைமைகள் 7-லிருந்து 21-ஆக அதிகரிக்கப்பட்டுள்ளன. உயர்கல்விக்கான இடஒதுக்கீடும் மாற்றுத் திறனாளிகளுக்கு 3 சதவீதத்திலிருந்து 5 சதவீதமாக உயர்த்தப்பட்டுள்ளது”. கடந்த 5 ஆண்டுகளில் 700-க்கும் அதிகமான ரயில் நிலையங்கள், விமான நிலையங்கள் உட்பட நாட்டில் ஏராளமான கட்டிடங்கள் மாற்றுத் திறனாளிகள் எளிதாகப் பயன்படுத்தும் வகையில் மாற்றப்பட்டுள்ளன. சுகம்யா பாரத் திட்டத்தில் இணைக்கப்பட்டு மற்ற இடங்களிலும் இந்த வசதி ஏற்படுத்தப்படும் என்று பிரதமர் தெரிவித்தார். பயனாளிகளின் எண்ணிக்கை, வழங்கப்பட்ட உபகரணங்களின் எண்ணிக்கை, வழங்கப்பட்ட உதவிகள் மற்றும் உபகரணங்கள் மதிப்பு ஆகியவற்றின் அடிப்படையில் இதுவரை இல்லாத அளவிற்கு நாட்டிலேயே மிகப் பெரிய விநியோக முகாமாக இது நடத்தப்பட்டுள்ளது. இந்தப் பெரு முகாமில் 26,000-க்கும் அதிகமான பயனாளிகளுக்கு 56,000-க்கும் அதிகமாக பலவகைப்பட்ட உபகரணங்கள் விலையின்றி வழங்கப்படடன. இந்த உபகரணங்களின் மதிப்பு ரூ.19 கோடியாகும். மாற்றுத் திறனாளிகள் மற்றும் மூத்தக் குடிமக்களின் சமூக பொருளாதார மேம்பாட்டுக்கும் அன்றாட வாழ்க்கைக்கும் உதவி மற்றும் உபகரணங்கள் வழங்குவது இதன் நோக்கமாகும்.
ஆச்சாரியா ஜே.பி. கிரிபலானி மற்றும் மவுலானா அபுல்கலாம் ஆசாத் ஆகியோரின் பிறந்தநாளையொட்டி பிரதமர் மரியாதை

ஆச்சாரியா ஜே.பி. கிரிபலானி மற்றும் மவுலானா அபுல்கலாம் ஆசாத் ஆகியோரின் பிறந்தநாளையொட்டி பிரதமர் திரு. நரேந்திர மோடி அவர்களுக்கு மரியாதை செலுத்தியுள்ளார். “ஆச்சாரியா ஜே.பி. கிரிபலானி மற்றும் மவுலானா அபுல்கலாம் ஆசாத் ஆகியோரின் பிறந்தநாளில் அவர்களை நினைவுகூறுவோம். சுதந்திரப் போராட்டத்தின் போது அளப்பரிய பங்காற்றிய இரண்டு தலைசிறந்த தலைவர்களும், பொது நலன், சமத்துவம், கல்வி மற்றும் நீதியை நிலைநாட்ட அதிக கவனம் செலுத்தியதையும் ஒருபோதும் மறக்க முடியாது”, என்றும் பிரதமர் தெரிவித்துள்ளார்.
மருத்துவமனையில் சிகிச்சை பெற்றுவரும் லேன்ஸ் நாயக் அனுமந்தப்பாவை பிரதமர் சென்று உடல் நலம் விசாரித்தார்

சமீபத்திய சியாச்சின் பனிச்சரிவில் உயிர் பிழைத்த ராணுவ வீரர் லேன்ஸ் நாயக் அனுமந்தப்பாவை அவர் அனுமதிக்கப்பட்டுள்ள இராணுவ மருத்துவமனைக்கு பிரதமர் திரு. நரேந்திர மோடி நேரில் சென்று பார்த்து நலம் விசாரித்தார். முன்னதாக இந்த ராணுவ வீரர் பனிப்பாறை பகுதியில் இருந்து மீட்கப்பட்டு விமானம் மூலம் புதுதில்லியில் உள்ள ராணுவ ஆர்.ஆர் மருத்துவமனைக்கு கொண்டுவர பட்டார். லேன்ஸ் நாயக் அனுமந்தப்பாவின் உடல் நிலை குறித்து பிரதமருக்கு எடுத்துரைக்கப்பட்டது. பிரதமர் 10 நிமிட நேரம் அந்த வீரருடன் செலவிட்டார். லேன்ஸ் நாயக் அனுமந்தப்பாவுக்கு சிகிச்சை அளித்துவரும் மருத்துவர்கள் மற்றும் மருத்துவ பணியாளர் குழுவை பிரதமர் சந்தித்து அவருக்கு அளிக்கும் சிகிச்சையில் எந்த குறையும் இருக்க வேண்டாம் என்று கேட்டுக் கொண்டார். லேன்ஸ் நாயக் அனுமந்தப்பாவின் தாங்கும் திறனையும் தீர உணர்வையும் எந்த வார்த்தைகளாலும் வர்ணிக்க முடியாது என்று குறிப்பிட்ட பிரதமர் அவர் தலை சிறந்த வீரர் என்று கூறினார். ராணுவ தளபதி ஜெனரல் தல்பீர் சிங்கும் அப்போது உடன் இருந்தார்
ஐக்கிய நாடுகளின் பொது சபையில் பிரதமர் மோடியின் உரை

பொது சபையின் தலைவர் மேன்மைமிகு திரு வோல்கன் போஸ்கிர் அவர்களே, மேன்மை மிகுந்தவர்களே, தாய்மார்களே, பெரியோர்களே, வணக்கம்! எழுபத்தி ஐந்து ஆண்டுகளுக்கு முன், போரின் பயங்கரங்களில் இருந்து ஒரு புதிய நம்பிக்கை எழுந்தது. மனிதகுல வரலாற்றில் முதல் முறையாக, ஒட்டுமொத்த உலகத்துக்கான ஒரு அமைப்பு உருவாக்கப்பட்டது. ஐக்கிய நாடுகள் சாசனத்தின் நிறுவன கையொப்பமிட்ட நாடுகளில் ஒன்றான இந்தியா, அந்த நல்ல நோக்கத்தின் ஒரு பகுதியாக இருந்தது. அனைவரையும் ஒரு குடும்பமாக பார்க்கும் இந்தியாவின் சொந்த தத்துவமான 'வசுதேவ குடும்பகத்தை' அது பிரதிபலித்தது. ஐக்கிய நாடுகளின் காரணமாக உலகம் தற்போது ஒரு சிறந்த இடமாக இருக்கிறது. ஐக்கிய நாடுகளின் கொடியின் கீழ் அமைதிக்காகவும், வளர்ச்சிக்காகவும் பாடுபட்ட அனைவருக்கும் நாம் மரியாதை செலுத்துகிறோம். ஐநா அமைதி இயக்கங்களில் முன்னணி பங்களிப்பவராக இந்தியா இருந்துள்ளது. ஆனால், நிறைய சாதிக்கப்பட்ட போதிலும், உண்மையான லட்சியம் இன்னும் நிறைவடையவில்லை. மோதல்களைத் தடுப்பதிலும், வளர்ச்சியை உறுதி செய்வதிலும், பருவநிலை மாற்றத்தை சமாளிப்பதிலும், சமநிலையின்மையை குறைப்பதிலும், டிஜிட்டல் தொழில்நுட்பங்களை பயன்படுத்துவதிலும் இந்தப் பணி இன்னும் செய்யப்பட வேண்டும் என்பதை இன்று நாம் இன்று நிறைவேற்றும் தொலைநோக்கு தீர்மானம் ஒப்புக்கொள்கிறது. ஐக்கிய நாடுகள் சபையையே சீர்திருத்த வேண்டிய தேவை இருப்பதை இந்தத் தீர்மானம் ஒப்புக்கொள்கிறது. காலாவதியான அமைப்புகளின் மூலம் இன்றைய சவால்களை எதிர்த்து நம்மால் போரிட முடியாது. விரிவான சீர்திருத்தங்கள் இல்லாவிட்டால், நம்பிக்கையின்மை சிக்கலை ஐநா எதிர்கொள்ளும். இன்றைய இணைக்கப்பட்ட உலகத்துக்கு, இன்றைய உண்மைகளை பிரதிபலிக்கக்கூடிய; அனைத்து பங்குதாரர்களுக்காகவும் குரல் கொடுக்கக் கூடிய; புதிய சவால்களை எதிர்கொள்ளக் கூடிய; மற்றும் மனிதகுல நலனின் மீது கவனம் செலுத்தக் கூடிய சீர்திருத்தப்பட்ட பன்முகத்தன்மை நமக்கு வேண்டும். இதை அடைவதற்காக அனைத்து நாடுகளுடனும் இணைந்து பணிபுரிய இந்தியா விரும்புகிறது. நன்றி, வணக்கம்!
உக்ரைனில் போர் காரணமாக உலகில் ஏற்பட்டுள்ள சூழல், இந்தியாவின் பாதுகாப்பு தயார்நிலை பற்றி ஆய்வு செய்யும் சிசிஎஸ் கூட்டத்திற்கு பிரதமர் தலைமை தாங்கினார்

உக்ரைனில் போர் காரணமாக உலகில் ஏற்பட்டுள்ள சூழல், இந்தியாவின் பாதுகாப்பு தயார்நிலை பற்றி ஆய்வு செய்வதற்கான பாதுகாப்பு குறித்த அமைச்சரவைக் குழு கூட்டத்திற்கு பிரதமர் திரு நரேந்திர மோடி தலைமை தாங்கினார். தற்போதைய நிலவரம், இந்தியாவின் எல்லைப் பகுதிகள், கடல் மற்றும் வான் வழிகளில் பாதுகாப்பு தயார்நிலையின் அம்சங்கள் பற்றி பிரதமருக்கு விளக்கப்பட்டது. உக்ரைனில் இருந்து இந்தியர்களை மட்டுமல்லாமல் அண்டை நாடுகளைச் சேர்ந்தவர்களையும் மீட்கும் ஆபரேசன் கங்கா உள்பட அண்மை நிகழ்வுகள் பற்றியும் கூட்டத்தில் பிரதமருக்கு விளக்கப்பட்டது. கார்கிவ்வில் உயிரிழந்த நவீன் சேகரப்பாவின் உடலைக் கொண்டு வர, இயன்ற அனைத்து முயற்சிகளையும் மேற்கொள்ளுமாறு பிரதமர் அறிவுறுத்தினார்.
தேசிய வீரச் செயலுக்கான விருதுகளை வழங்கினார் பிரதமர்

தேசிய வீரச் செயல்களுக்கான விருதுகளை 18 குழந்தைகளுக்கு பிரதமர் திரு. நரேந்திர மோடி இன்று வழங்கினார். மூன்று பேருக்கான விருதுகள், மரணத்திற்குப் பிந்தைய விருதாக வழங்கப்பட்டன. விருதுபெற்றவர்களுடன் கலந்துரையாடிய பிரதமர், அவர்களது வீரச் செயல்கள் குறித்து விரிவாக விவாதிக்கப்பட்டுள்ளதாகவும், ஊடகங்களும் விவரித்துள்ளதாகவும் தெரிவித்தார். எனவே, அவர்கள் மற்ற குழந்தைகளையும் ஊக்குவிக்கின்றனர் என்றும், மற்ற குழந்தைகள் மத்தியில் தன்னம்பிக்கை உணர்வை அடிக்கடி ஏற்படுத்தியுள்ளதாகவும் பிரதமர் தெரிவித்தார். விருதுபெற்றவர்களில் பெரும்பாலான சிறுவர்கள் கிராமப்புறங்களையும், பின்தங்கிய நிலையில் உள்ள குடும்பங்களையும் சேர்ந்தவர்கள் என்று பிரதமர் குறிப்பிட்டார். அவர்களது தினசரி போராட்டங்களே, அவர்கள் மத்தியில் ஊக்குவிப்பை ஏற்படுத்தி, மோசமான சூழ்நிலைகளை எதிர்கொள்ளும் வீரத்தை கொண்டுவந்துள்ளதாக பிரதமர் கூறினார். விருதுபெற்றவர்களுடன், அவர்களது பெற்றோர் மற்றும் பள்ளி ஆசிரியர்களுக்கும் பிரதமர் பாராட்டு தெரிவித்தார். குழந்தைகளின் வீரச் செயல்களை பதிவுசெய்து, அவர்கள் மீது மற்றவர்களின் கவனத்தை ஈர்த்தவர்களுக்கு பிரதமர் வாழ்த்து தெரிவித்தார். இதுபோன்ற அங்கீகாரத்துக்குப் பிறகு, விருதுபெற்றவர்கள் மீதான எதிர்கால எதிர்பார்ப்புகள், வழக்கத்தைவிட அதிகரித்துள்ளதாக பிரதமர் குறிப்பிட்டார். அவர்களின் எதிர்கால செயல்பாடுகள் சிறப்பாக அமைய பிரதமர் தனது வாழ்த்துகளை தெரிவித்துக் கொண்டார். இந்த நிகழ்ச்சியின்போது, மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகாகாந்தி உடனிருந்தார்.
குருதேவ் ரவீந்திரநாத் தாகூர் பிறந்த தினத்தன்று பிரதமர் அவருக்கு தலை வணங்கினார்.

குருதேவ் ரவீந்திரநாத் தாகூர் பிறந்த தினத்தன்று பிரதமர் திரு. நரேந்திர மோடி தாகூருக்கு தலை வணங்கினார். “குருதேவ் ரவீந்திரநாத் தாகூர் பிறந்த தினத்தன்று அவருக்கு நான் தலை வணங்குகிறேன். அவர் பல்துறை ஆளுமை கொண்டவர். அவரது எண்ணங்களும் எழுத்துக்களும் நமக்கு இன்றளவும் எடுத்துக்காட்டாக விளங்குகின்றது” என்று பிரதமர் குறிப்பிட்டுள்ளார்.
பிரதமர் இன்று லக்னோவிற்கு பயணம்; நாளை யோகா தின நிகழ்ச்சியில் பங்கேற்கிறார்

பிரதமர் திரு. நரேந்திர மோடி இன்று லக்னோவிற்கு பயணம் மேற்கொள்கிறார். அங்கு நாளை ஏற்பாடு செய்யப்பட்டுள்ள யோகா தின நிகழ்ச்சி உட்பட பல்வேறு நிகழ்ச்சிகளில் பங்கேற்கிறார். இன்று மாலை, பிரதமர் சி.எஸ்.ஐ.ஆர்.- மத்திய மருந்துகள் ஆராய்ச்சி நிறுவனத்தை பார்வையிடுகிறார். டாக்டர். ஏ.பி.ஜே. அப்துல் கலாம் தொழில்நுட்ப நிறுவனத்தின் கட்டிடத்தை பிரதமர் துவக்கி வைக்கிறார். லக்னோவில் நடக்க இருக்கும் நிகழ்ச்சியில் பிரதமர் 400 கிலோவாட் லக்னோ – கான்பூர் நேர் திசை மின் பகிர்மை இணைப்பினை நாட்டுக்கு அர்பணிக்கிறார். பிரதமர் வீட்டு வசதி திட்டத்தின் பயனாளிகளுக்கு வழங்கல் ஆணை கடிதத்தை பிரதமர் வழங்குகிறார். நாளை காலை, மூன்றாவது யோகா தினத்தை முன்னிட்டு லக்னோவின் ரமாபாய் அம்பேத்கர் மைதானத்தில் நடைபெறும் யோகா தின நிகழ்ச்சியில் பங்கேற்கிறார். http://nm4.in/dnldapp என்ற செயலி மூலம் கைபேசியில் லக்னோ நிகழ்ச்சிகளை பொதுமக்கள் நேரலையில் காணலாம்.
நடிகர் டாம் ஆல்ட்டர் மறைவுக்கு துக்கம் தெரிவித்தார் பிரதமர்

நடிகர் திரு. டாம் ஆல்ட்டர் மறைவுக்கு பிரதமர் திரு.நரேந்திர மோடி துக்கம் தெரிவித்துள்ளார். திரையுலகிற்கும், நாடகங்களுக்கும் அவர் அளித்த பங்களிப்பை நினைவுகூர்ந்தார். மேலும், திரு. டாம் ஆல்ட்டரின் குடும்பத்தினருக்கும், ரசிகர்களுக்கும் இரங்கலை பிரதமர் தெரிவித்துள்ளார்.
பாபு ஜெகஜீவன்ராமின் பிறந்தநாளை முன்னிட்டு அவருக்கு பிரதமர் நினைவு கூர்ந்தார்

பாபு ஜெகஜீவன்ராமின் பிறந்தநாளை முன்னிட்டு அவருக்கு பிரதமர் திரு நரேந்திர மோடி அவரை நினைவு கூர்ந்தார். இதுதொடர்பாக பிரதமர் வெளியிட்டுள்ள செய்தியில், “சுயமாக பாடுபட்டு முன்னேற்றம் கண்ட பாபு ஜெகஜீவன்ராமின் கடுமையான உழைப்பு மறக்க முடியாதது. சுதந்திரப் போராட்ட வீரராக, முதுபெரும் நிர்வாகியாக இந்தியாவுக்கு அவர் ஆற்றிய சேவைகள் குறைவற்றது. பாபுஜி உண்மையான ஜனநாயகவாதி. சர்வாதிகாரத்திற்கு அவர் அடிபணிய மறுத்தார். அவரது பிறந்தநாளான இன்று இந்தியா அவரை நினைவுகூறுகிறது” என்று குறிப்பிட்டுள்ளார்.
ஜாக்ரன் அமைப்பின் மாநாட்டில் பிரதமர் உரை

ஜாக்ரன் பிரகாஷன் தனியார் நிறுவனம் புது தில்லியில் நடத்திய ஜாக்ரன் மாநாட்டில் பிரதமர் உரையாற்றினார். “நித்திய விழிப்புணர்வு, விடுதலையின் விலை” என்ற மேற்கோளை குறிப்பிட்டு பிரதமர், ஜனநாயகத்தில் விழிப்புணர்வின் முக்கியத்துவத்தை குறிப்பிட்டார். ஒரு சிறந்த ஜனநாயகத்துக்கு மக்களின் பங்கேற்பு அவசியம் என்று குறிப்பிட்டார் பிரதமர். சுதந்திரப் போராட்டத்தை மகாத்மா காந்தி எப்படி மக்கள் இயக்கமாக மாற்றினார் என்பதை பிரதமர் நினைவு கூர்ந்தார். இந்த மக்கள் இயக்கம், நாட்டின் வளர்ச்சிக்காகவும் பயன்படுத்தப்பட வேண்டும் என்றார். சுதந்திரத்துக்கு முன்பாக சட்டங்கள் உருவாக்கப்படுகையில், மக்களை நம்பக் கூடாது என்ற அடிப்படையில் உருவாக்கப்பட்டன. ஆனால் இந்த அணுகுமுறை மாற்றப்பட வேண்டும் என்றார். ஆவணங்களுக்கு சுய சான்று, ஸ்வச் பாரத் திட்டத்தில் மக்களின் பங்கேற்பு, தானாக முன்வந்து எரிவாயு மானியத்தை விட்டுத் தருதல் போன்றவை உதாரணங்கள் என்றார் பிரதமர். பிரதம மந்திரி முத்ரா யோஜ்னா மற்றும் தொடங்கிடு அப் இந்தியா, நிமிர்ந்திடு இந்தியா போன்ற திட்டங்கள் எத்தகையதொரு சாதகமான தாக்கத்தை ஏற்படுத்தி வருகின்றன என்பதை பிரதமர் விளக்கினார். “குறைந்த தலையீடு கொண்ட அரசு, நிறைந்த நிர்வாகம்” என்ற அணுகுமுறையை குறிப்பிட்ட பிரதமர், பழங்காலச் சட்டங்கள் படிப்படியாக நீக்கப்பட்டு வருகின்றன என்றார்.
ஹாக்கி விளையாட்டு வீரர் பல்பிர் சிங் மறைவுக்கு பிரதமர் இரங்கல்

பிரதமர் திரு நரேந்திர மோடி, பத்ம விருது பெற்ற ஹாக்கி விளையாட்டு வீரர் திரு. பல்பிர் சிங் மறைவுக்கு இரங்கல் தெரிவித்துள்ளார். “அபார விளையாட்டுத் திறனை வெளிப்படுத்தியதற்காக பத்ம திரு பல்பிர் சிங் அவர்கள் நினைவு கூரப்படுவார். அவர் நமது நாட்டுக்கு பல பெருமைகளையும், விருதுகளையும் தேடித் தந்துள்ளார். அவர் மிகச் சிறந்த ஹாக்கி விளையாட்டு வீரர் மட்டுமல்ல, தலைசிறந்த வழிகாட்டியும்கூட. அவரது மறைவால் துயருற்றேன். அவரை இழந்து வாடும் அவரது குடும்பத்தினருக்கும், அவர் நலன் நாடுவோருக்கும் எனது இரங்கல்களைத் தெரிவித்துக் கொள்கிறேன்” என்று பிரதமர் தெரிவித்துள்ளார்.
பாராலிம்பிக்கில் ஆடவா் வட்டு எறிதல் போட்டியில் வெள்ளிப் பதக்கம் வென்ற யோகேஷ் கதுனியாவுக்கு பிரதமர் வாழ்த்து

டோக்கியோவில் நடைபெற்றும் வரும் பாராலிம்பிக்கில் ஆடவா் வட்டு எறிதல் போட்டியில் வெள்ளிப்பதக்கம் வென்ற யோகேஷ் கதுனியாவுக்கு பிரதமர் திரு. நரேந்திர மோடி வாழ்த்து தெரிவித்துள்ளார். தனது டுவிட்டரில், “யோகேஷ் கதுனியா சிறப்பாக விளையாடியுள்ளார். அவர் வெள்ளிப்பதக்கம் வென்றது பெருமை அளிக்கிறது. அவரது இந்த சிறப்பான வெற்றி வளர்ந்துவரும் விளையாட்டு வீரர்களை ஊக்குவிக்கும். அவருக்கு எனது வாழ்த்துக்கள். அவரது எதிர்கால முயற்சிகள் வெற்றிபெற வாழ்த்துகிறேன். #Paralympics", என்று பிரதமர் கூறியுள்ளார்.
பழங்குடியினர் கௌரவ தினத்தன்று ராஞ்சியில், பகவான் பிர்சா முண்டா நினைவுத் தோட்டம், விடுதலைப் போராட்ட வீரர்கள் பற்றிய அருங்காட்சியகம் ஆகியவற்றைப் பிரதமர் தொடங்கி வைத்தார்

பகவான் பிர்சா முண்டாவின் பிறந்தநாள் பழங்குடியினர் கௌரவ தினமாகக் கொண்டாடப்படும் என மத்திய அரசு அறிவித்துள்ளது. இதனைக் குறிக்கும் வகையில், ராஞ்சியில் பகவான் பிர்சா முண்டா நினைவுத் தோட்டம், விடுதலைப் போராட்ட வீரர்கள் பற்றிய அருங்காட்சியகம் ஆகியவற்றைப் பிரதமர் திரு.நரேந்திர மோடி இன்று காணொலி காட்சி மூலம் தொடங்கி வைத்தார். ஜார்க்கண்ட் மாநில ஆளுனர், முதலமைச்சர், மத்திய அமைச்சர்கள் உள்ளிட்டோர் இந்த நிகழ்ச்சியில் கலந்து கொண்டனர். கூடியிருந்தோரிடையே உரையாற்றிய பிரதமர், சுதந்திரத்தின் 75-வது ஆண்டு காலத்தில், இந்தியாவின் பழங்குடியினர் பாரம்பரியத்திற்கும் அதன் வீரம் செறிந்த வரலாறுகளுக்கும் மேலும் மகத்தான அடையாளத்தை, கூடுதல் அர்த்தத்தை வழங்க நாடு முடிவு செய்துள்ளது என்றார். “இதற்காக இன்று முதல் ஒவ்வொரு ஆண்டும் நவம்பர் 15 அன்று அதாவது பகவான் பிர்சா முண்டாவின் பிறந்தநாள் ‘பழங்குடியினர் கௌரவ தினமாக’ நாடு கொண்டாடும் என்ற வரலாற்றுச் சிறப்புமிக்க முடிவு எடுக்கப்பட்டுள்ளது” என்று இந்த வரலாற்றுச் சிறப்புமிக்க நாளில் நாட்டு மக்களுக்கு வாழ்த்துத் தெரிவிக்கும் போது பிரதமர் கூறினார். ஜார்க்கண்ட் மாநிலமாக மாறுவதற்கு உறுதியான எண்ணம் கொண்டிருந்ததற்காக திரு.அடல் பிஹாரி வாஜ்பாய்க்கும் பிரதமர் புகழாரம் சூட்டியுள்ளார். “மத்திய அரசில் பழங்குடியினர் நலனுக்கு முதன் முறையாக தனி அமைச்சகத்தை ஏற்படுத்திய அடல் அவர்கள், நாட்டின் கொள்கைகளுடன் பழங்குடியினர் நலன்களை இணைத்தவர்” என்று திரு.மோடி மேலும் கூறினார். பகவான் பிர்சா முண்டாவின் நினைவுத் தோட்டம் மற்றும் விடுதலைப் போராட்ட வீரர்கள் பற்றிய அருங்காட்சியகத்திற்காக நாட்டின் பழங்குடி சமூகத்திற்கும், இந்தியாவில் அனைத்துக் குடிமக்களுக்கும் பிரதமர் பாராட்டுத் தெரிவித்தார். “நமது பழங்குடியினர் கலாச்சாரத்தின் பன்முகத்தன்மையையும், விடுதலைப் போராட்டத்தில் பழங்குடியின வீரர்கள், வீராங்கனைகளின் பங்களிப்பையும் சித்தரிப்பதற்கு இந்த அருங்காட்சியகம் உயிர்ப்பான களமாக மாறும்” என்று அவர் கூறினார். பகவான் பிர்சாவின் தொலைநோக்குப் பார்வைப் பற்றி பேசிய பிரதமர், நவீனம் என்ற பெயரில் பன்முகத்தன்மையை, தொன்மை அடையாளத்தை, இயற்கையைப் பாழ்படுத்துவது சமூகத்தின் நலனுக்கான பாதையாக இருக்காது என்பதை பகவான் பிர்சா முண்டா அறிந்திருந்தார் என்பதை சுட்டிக்காட்டினார். அதே சமயம் நவீன கல்விக்கு ஆதரவளித்த அவர், தமது சொந்த சமூகத்தின் குறைபாடுகள் மற்றும் போதாமைகளுக்கு எதிராகப் பேசும் துணிவையும் கொண்டிருந்தார். இந்தியாவின் அதிகாரத்தை மாற்றம் செய்வது, இந்தியாவுக்கான முடிவுகள் எடுப்பதற்குரிய அதிகாரம் இந்தியர்கள் கையில் இருப்பது என்பவை விடுதலைப் போராட்டத்தின் நோக்கமாக இருந்தது என்று பிரதமர் கூறினார். அதே சமயம், இந்தியப் பழங்குடி சமூகத்தின் அடையாளத்தை அழிக்க விரும்பியவர்களின் எண்ணத்திற்கு எதிராக – ‘பூமித் தந்தை’ –க்காகவும் போராடினார். “பகவான் பிர்சா இந்த சமூகத்திற்காக வாழ்ந்தார், தமது கலாச்சாரத்திற்காகவும், தமது நாட்டிற்காகவும் வாழ்க்கையைத் தியாகம் செய்தார். எனவே நமது சமயத்தில், நமது உணர்வில், நமது கடவுளாக இப்போதும் அவர் திகழ்கிறார்” என்று பிரதமர் குறிப்பிட்டார். ‘பூமித் தந்தை என்பது வெகு காலத்திற்கு இந்த பூமியில் நிலைக் கொண்டிருக்கவில்லை. ஆனால் நாட்டின் ஒட்டு மொத்த வரலாற்றையும் வாழ்க்கையின் குறுகிய காலத்தில் எழுதிய அவர், இந்தியாவின் பிந்தைய தலைமுறைகளுக்கு வழிகாட்டுதலைத் தந்தார்’ என்று பிரதமர் மேலும் கூறினார்.
மணிப்பூரில் அசாம் ரைஃபில்ஸ் வாகனங்கள் மீது நடைபெற்ற தாக்குதலுக்கு பிரதமர் கண்டனம்

மணிப்பூரில் அசாம் ரைஃபில்ஸ் வாகனங்கள் மீது நடைபெற்ற தாக்குதலுக்கு பிரதமர் திரு நரேந்திர மோடி கண்டனம் தெரிவித்துள்ளார். இன்று வீர மரணமடைந்த வீரர்கள் மற்றும் அவர்களது குடும்பத்தினருக்கு அவர் மரியாதை செலுத்தினார். “மணிப்பூரில் அசாம் ரைஃபில்ஸ் வாகன அணிவகுப்பு மீது நடைபெற்ற தாக்குதலை வன்மையாகக் கண்டிக்கிறேன். இன்று வீர மரணமடைந்த வீரர்கள் மற்றும் அவர்களது குடும்பத்தினருக்கு மரியாதைச் செலுத்துகிறேன். அவர்களது தியாகம் என்றைக்கும் மறக்கப்படாது. இந்த துயரமான நேரத்தில் எனது ஆழ்ந்த இரங்கல்களை உயிரிழந்த வீரர்களின் குடும்பத்தினருக்குத் தெரிவித்துக் கொள்கிறேன்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
தற்போதைய நிலை மற்றும் முன்னேற்றம் குறித்த அறிக்கைக்கு அனுமதியளித்ததோடு உச்சநீதிமன்றத்தின் தீர்ப்பிற்கு இணங்கிய வகையில் “நதிகளை ஒன்றோடொன்று இணைப்பதற்கான சிறப்புக் குழு” வை உருவாக்கவும் மத்திய அமைச்சரவை அனுமதியளித்தது

பிரதமர் திரு. நரேந்திர மோடி அவர்கள் தலைமையில் கூடிய மத்திய அமைச்சரவை, கடந்த 27.02.2002 அன்று 2002ஆம் ஆண்டின் 512 எண்ணுடைய ரிட் மனுவோடு இணைந்த வகையில் 2002ஆம் ஆண்டின் ரிட் மனு எண். 668ன் மீது உச்ச நீதிமன்றம் பிறப்பித்த தீர்ப்பிற்கு இணங்க செயல்படுவதற்கென “நதிகளை ஒன்றோடொன்று இணைப்பதற்கான சிறப்புக்குழு”வை உருவாக்கவும், இதுகுறித்த தற்போதைய நிலை, முன்னேற்றம் ஆகியவை குறித்த அறிக்கைக்கும் தனது ஒப்புதலை வழங்கியது. மத்திய அமைச்சரவின் இந்த அனுமதி இந்திய அரசின் 1980ஆம் ஆண்டிற்கான தேசிய கருத்தோட்ட திட்டத்தின் கீழ் மேற்கொள்ளப்படவுள்ள நதிகளை ஒன்றோடொன்று இணைப்பதற்கான மதிப்புமிக்க திட்டங்களை கண்காணிக்க உதவும் நதிகளை ஒன்றோடொன்று இணைப்பதற்கான சிறப்புக் குழுவின் தற்போதைய நிலை, முன்னேற்றம் ஆகியவை குறித்த அறிக்கையானது இரண்டு ஆண்டுகளுக்கு ஒருமுறை தகவலுக்காக அமைச்சரவையின் முன் வைக்கப்படும். இதன் மூலம் நாட்டின் நலனைக் கருத்தில் கொண்டு எவ்வளவு துரிதமாக முடியுமோ அந்த அளவிற்கு, பொருத்தமான முடிவுகளை, அமைச்சரவை விரைவாக எடுக்கவும் அது உதவும்.
ஆயுதப்படைகள் கொடி நாள் முன்னிட்டு பிரதமர் ஆயுத படைகளை சேர்ந்த இந்நாள் மற்றும்  முன்னாள் வீரர்களுக்கு பிரதமர் மரியாதை செலுத்தினார்.

ஆயுதப்படைகள் கொடி நாளை முன்னிட்டு பிரதமர் திரு. நரேந்திர மோடி ஆயுத படைகளை சேர்ந்த இந்நாள் மற்றும் முன்னாள் வீரர்களுக்கு மரியாதை செலுத்தினார். “ஆயுதப்படைகள் கொடி நாள் அன்று, ஆயுத படைகளை சேர்ந்த இந்நாள் மற்றும் முன்னாள் வீரர்களின் வீரத்திற்கும் தியாகத்திற்கும் நாம் மரியாதை செலுத்துவோம். அவர்களின் நலனுக்காக நாம் என்று உடுதியோடு முயற்சிகள் எடுப்போம் என்பதை இந்நாளில் மீண்டும் உறுதி கொள்வோம்”, என்று பிரதமர் கூறியுள்ளார்.
பிரதமர் மோடி ஜனவரி 05, 2019 அன்று ஜார்க்கண்ட் மற்றும் ஒடிசாவுக்குப் பயணம்

பிரதமர் திரு நரேந்திர மோடி ஜனவரி 05, 2019 அன்று ஜார்க்கண்ட் மற்றும் ஒடிசாவுக்குப் பயணம் மேற்கொள்கிறார். ஜார்க்கண்டில் வடக்கு கோயல் (மண்டல் அணை) புனரமைப்புத் திட்டம், கன்ஹார் ஆற்றிலிருந்து குழாய் வழி பாசனத் திட்டம் ஆகியவற்றுக்கு அடிக்கல் நாட்டுவதைக் குறிக்கும் வகையில் கல்வெட்டினைப் பிரதமர் திறந்து வைப்பார். பிரதமர் வீட்டு வசதித் திட்டத்தின் கீழ், 25 ஆயிரம் பயனாளிகளுக்கு ஒரே நேரத்தில் காணொலிக் காட்சி மூலம் இ-கிரகப்பிரவேசத்தைப் பிரதமர் மோடி தொடங்கி வைப்பார். அங்கு திரண்டிருக்கும் பொது மக்களிடையே அவர் உரையாற்றுவார். இதன் பிறகு, பிரதமர் ஒடிசாவுக்கு புறப்பட்டுச் செல்வார். பாரிபடாவில் இந்திய எண்ணெய்க் கழகத்தின் பாலாசோர்-ஹால்டியா-துர்காபூர் பிரிவில் உள்ள குழாய் மூலமான சமையல் எரிவாயுத் திட்டத்தையும் பாலாசோரில் பொருள் போக்குவரத்துக்கான பன்முக முனையத்தையும் பிரதமர் நாட்டுக்கு அர்ப்பணிப்பார். ஹரிப்பூர்கட், பழங்கால கோட்டையில் உள்ள ரசிகா ரே கோயில் மேம்பாடு மற்றும் பாதுகாப்புக்கான பணிகள் தொடங்குவதைக் குறிக்கும் வகையில் கல்வெட்டைப் பிரதமர் திறந்து வைப்பார். நான்கு வழி தேசிய நெடுஞ்சாலைத் திட்டங்கள் பலவற்றுக்கு அடிக்கல் நாட்டவிருக்கும் அவர் 6 பாஸ்போர்ட் சேவை மையங்களையும் திறந்து வைப்பார். டாடா நகரில் இருந்து பதம்பஹாருக்கு இரண்டாவது பயணிகள் ரயில் வண்டியையும் அவர் கொடியசைத்து அனுப்பி வைப்பார். பாரிபடாவில் திரண்டிருக்கும் மக்களிடையேயும் அவர் உரையாற்றுவார்.
பாக்யாங் விமான நிலையத்தை பிரதமர் திறந்து வைத்தார் –  இந்திய விமானப் போக்குவரத்து வசதியை பெறுகிறது

பிரதமர் திரு.நரேந்திர மோடி சிக்கிம் மாநிலத்தில் பாக்யாங் புதிய விமான நிலையத்தை இன்று திறந்து வைத்தார். இமாலய மாநிலமான அங்கு முதல் விமான நிலையம் உருவாகியுள்ளது, இது நாட்டின் 100-வது விமான நிலையம் ஆகும். இவ்விழாவை ஒட்டி அங்கு திரளாக கூடியிருந்த மக்களிடையே பேசிய பிரதமர், இந்த நாள் சிக்கிம் மாநிலத்திற்கு வரலாற்று சிறப்பு மிக்க நாளாகும் என்றும், இந்தியாவுக்கும் இது முக்கியமான நாள் என்றும் குறிப்பிட்டார். பாக்யாங் விமான நிலையம் திறக்கப்பட்டதோடு இந்தியாவில் 100-வது விமான நிலையத்தை நாம் உருவாக்கியிருப்பதை பெருமிதத்தோடு தெரிவித்த பிரதமர், சிக்கிம் மாநிலத்தைச் சேர்ந்த இளம் கிரிக்கெட் வீரரான நிலோஷ் லாமிச்சானே அண்மையில் நடைபெற்ற விஜய் ஹசாரே கோப்பைக்கான போட்டியில் சதம் அடித்து சாதனை படைத்ததையும் சுட்டிக்காட்டினார். பாக்யாங் விமான நிலையம் சிக்கிம் மாநிலத்திற்கு இனி விமானப் போக்குவரத்து வசதியை பெரிதும் எளிதாக்கிவிடும் என்று பிரதமர் கூறினார். சாமானிய மனிதருக்கும் இதன் மூலம் பயன் கிடைப்பதை உறுதி செய்யும் வகையில், உடான் திட்டத்தின் ஒரு பகுதியாக இந்த விமான நிலையம் அமைந்துள்ளது என்றார் பிரதமர். வடகிழக்கு பிராந்தியம் முழுமையும் உள்கட்டமைப்பு மற்றும் விமானப் போக்குவரத்து வசதி துரிதமாகக் கிடைப்பதற்கு முக்கியத்துவம் அளிக்கப்படும் என்றும் பிரதமர் தெரிவித்தார். வளர்ச்சிப் பணிகளை ஆய்வு செய்வதற்காக வடகிழக்கு மாநிலங்களுக்கு தாம் பலமுறை நேரடியாக வருகை தந்திருப்பதை அவர் குறிப்பிட்டார். இது தவிர மத்திய அமைச்சர்கள் பலரும், இந்த பிராந்தியத்திற்கு அடிக்கடி வருகை புரிவதாகவும் அவர் தெரிவித்தார். இதன் பலன்கள் தற்போது வெளிப்படையாக தெரிவதை சுட்டிக்காட்டிய பிரதமர், விமானம் மற்றும் ரயில் போக்குவரத்து, சிறந்த சாலை வசதிகள், பெரிய பாலங்கள் உள்ளிட்டவையே இதற்குக் காரணம் என்றும் குறிப்பிட்டார். நாட்டில் தற்போது இயங்கிவரும் 100 விமான நிலையங்களில், 35 விமான நிலையங்கள் கடந்த நான்கு ஆண்டுகளாக இயங்கி வருவதாகவும் அவர் தெரிவித்தார். சிக்கிம் மாநிலத்தின் முன்னேற்றத்தின் காரணம் இயற்கை முறையிலான விவசாயமே என்பதை பிரதமர் சுட்டிக்காட்டினார். ‘இயற்கை முறையில் பலனளிக்கும் வடகிழக்கு பிராந்திய மேம்பாட்டு இயக்கம்’ மத்திய அரசால் தொடங்கப்பட்டிருப்பதாகவும் பிரதமர் திரு. நரேந்திர மோடி குறிப்பிட்டார்.
புதுப்பிக்கத்தக்க எரிசக்தித் துறையில் இந்தியா-கயானா இடையே கூட்டுறவிற்கான புரிந்துணர்வு உடன்படிக்கை குறித்து அமைச்சரவைக்கு விளக்கம்

பிரதமர் திரு.நரேந்திர மோடி அவர்களின் தலைமையின் கீழ் கூடிய மத்திய அமைச்சரவையிடம், புதுப்பிக்கத்தக்க எரிசக்தித் துறையில் இந்தியா மற்றும் கயானா இடையே கூட்டுறவிற்கான புரிந்துணர்வு உடன்படிக்கை (எம்.ஓ.யூ.) குறித்து எடுத்துரைக்கப்பட்டது. இந்த புரிந்துணர்வு உடன்படிக்கையில் எரிசக்தி மற்றும் புதிய மற்றும் புதுப்பிக்கத்தக்க எரிசக்தி துறை இணை அமைச்சர் (தனி பொறுப்பு) திரு.ஆர்.கே.சிங், கயானா, 2வது துணை அதிபர் மற்றும் கூட்டுறவிற்கான வெளியுறவுத் துறை அமைச்சர் மேதகு. திரு.கார்ல் பீ.க்ரீனிட்ஜ் ஆகியோர் புதுதில்லியில் 2018, ஜனவரி 30 அன்று கையெழுத்திட்டனர். இருதரப்பிற்கும் பயனளிக்கக்கூடிய, சமமான மற்றும் பரிமாறிக்கொள்ளும் வகையிலும், புதிய மற்றும் புதுப்பிக்கத்தக்க எரிசச்தி பிரச்சினைகளில் இருதரப்பிற்கும் இடையேயான தொழில்நுட்ப கூட்டுறவை ஊக்குவிக்கவும், மேம்படுத்திடவும் கூட்டுறவு நிறுவனமுறையிலான உறவினை ஏற்படுத்துவதை இரு தரப்பும் இலக்காக கொண்டுள்ளன. கூட்டுறவுத் துறை தொடர்பான பொருட்கள் குறித்து ஆய்வு, கண்காணிப்பு மற்றும் விவாதித்திட கூட்டு செயற்குழுவை ஏற்படுத்திட இந்த புரிந்துணர்வு உடன்படிக்கை வலியுறுத்துகிறது. தகவல் இணைப்புகளின் பரிமாற்றத்தை வலுப்படுத்துவதை இந்த புரிந்துணர்வு உடன்படிக்கை இலக்காக கொண்டுள்ளது. இந்த புரிந்துணர்வு உடன்படிக்கை இரு நாடுகளுக்கும் இடையேயான பரஸ்பர கூட்டுறவை வலுப்படுத்திட உதவும்.